Garcès blaser vir Bokke, All Blacks | Netwerk24
Die naam Tiaan Botes sou dalk nou al 'n bietjie meer bekend gewees het as dit nie vir die Covid-19-pandemie was nie.
Deur Stephen Nell 19 Julie 2019 17:22
Die Franse skeidsregter Jerômé Garcès preek vir Richie McCaw en Fourie du Preez, onderskeidelik die All Blacks en Springbokke se kapteins in 2015 se Wêreldbeker-halfeindstryd op Twickenham in Londen. Foto: Getty Images
Garcès is goed vertroud met die druk van kragmetings tussen Suid-Afrika en Nieu-Seeland. Hy was die blaser in twee van die Bokke se naelskraapse nederlae teen die All Blacks die afgelope klompie jare – 18-20 op Twickenham in 2015 se WB-halfeindstryd en 24-25 op Nuweland in 2017.
Dis straks ook nie vir die Bokke 'n goeie voorbode dat Garcès die fluitjie gedra het in hul opspraakwekkende nederlaag van 32-34 teen Japan in Brighton by 2015 se WB-toernooi nie.
Die Suid-Afrikaanse skeidsregter Jaco Peyper. Foto: Getty Images
Marius Jonker gaan bedrywig by die Wêreldbeker-toernooi wees as TV-skeidsregter. Foto: Getty Images
Hy was darem die skeidsregter in die Bokke se oorwinning van 23-12 oor Australië in verlede jaar se Rugbykampioenskap-stryd in Port Elizabeth. Hy was ook die blaser toe die Bokke die Aussies in 2013 op Nuweland met 28-8 geklop het.
Garcès se landgenoot Romain Poite en die Engelsman Karl Dickson is die assistente en nóg 'n Engelsman, Graham Hughes, die TV-skeidsregter vir die groot WB-toets tussen die Bokke en Kiwi's in Yokohama.
Wat die Bokke se ander groepwedstryde betref, hanteer Mathieu Raynal, van Frankryk, die wedstryd teen Namibië op 28 September, Wayne Barnes die een teen Italië op 4 Oktober en Luke Pearce die een teen Kanada op 8 Oktober. Barnes en Pearce is albei Engelsmanne.
Jaco Peyper, die enigste Suid-Afrikaner onder die skeidsregters, is as blaser aangestel vir die yslike toets tussen Engeland en Frankryk op 12 Oktober. Die ander groepwedstryde wat aan hom toevertrou is, is Argentinië t. Tonga (28 September) en Japan teen Samoa (5 Oktober).
Indien als volgens plan verloop, sal die toets op 5 Oktober die 50ste van Peyper se loopbaan wees.
Marius Jonker, Suid-Afrika se voorste TV-skeidsregter, gaan 'n besige man wees gedurende die groepwedstryde. Hy is die TV-beampte in die volgende toetse: Frankryk t. Argentinië op 21 September, Italië t. Namibië op die 22ste, Fidji t. Uruguay op die 25ste, Georgië t. Uruguay op die 29ste, Nieu-Seeland t. Kanada op 2 Oktober, Engeland t. Argentinië op die 5de, Skotland teen Rusland op die 9de, Australië t. Georgië op die 11de, en Namibië t. Kanada op die 13de.